මැල්ලන්කුලම බෝගහයාය පානීය ජල යෝජනා ක්‍රමයේ වැඩ අවසන් වී මාස 8කින් ගත වී ඇතත් බීමට ජලය ලබා ගැනීමට නොහැකිව පවුල් 96 ක් පිපාසයෙන් පෙළෙයි.ජාතිය ගොඩනැඟීමේ අමාත්‍යාංශයෙන් ලබාගත් ලක්ෂ 36ක ප්‍රතිපාදන යොදාගනිමින්, ප්‍රජාදායකත්වය 72%ක් දරා ජල සම්පත් මණ්ඩලය ලක්ෂ 93කට ඇස්තමේන්තු කළ ශක්ති ප්‍රජා මූල සංවිධානයේ බෝගහයාය ජල යෝජනා ක්‍රමය විදුලිය නොලැබීම නිසා මේ අවාසනාවන්ත ඉරණමට භාජනය වී ඇත.ජනපදයක් ලෙස බිහිවුණ බෝගහයාය වසර 40ක් තිස්සේ බීමට වතුර නැති ගම්මානයක්.